Sotainvalidien sairaskoti (Jyväskylä)

Sotainvalidien Sairaskoti toimii Jyväskylässä Kypärämäessä osoitteessa Keskussairaalantie 40.  Se on hoito- ja kuntoutuslaitos, joka tarjoaa palveluitaan sotainvalideille, sotaveteraaneille, kunnille, järjestöille, yhdistyksille ja yksityishenkilöille. Sairaskodissa oli alun perin paikkoja yhteensä 60 , mutta paikkamäärä on laskenut 42:een.   Sen toiminta on käynnistynyt maaliskuussa 1988. Rakennuksen on suunnittellut arkkitehtitoimisto Eeva Heimovala. Sairaskodin rakentamista ja toimintaa varten perustettiin Keski-Suomen Sairaskotisäätiö, jonka perustajia olivat Sotainvalidien Veljesliiton Sisä-Suomen piiri ja Jyväskylän kaupunki. Rakennusta on laajennettu vuonna 1993. Vuonna 1997 valmistui taloon dementiayksikkö.

Valtionkonttori kustantaa vähintään 10%:n sotainvalidien laitoshoidon, vuorohoidon tai osa-aikaisen laitoshoidon Sairaskodissa, jos sotainvalidi ei selviydy kotona. Päätöksen tästä tekee Valtionkonttori. Myös sotainvalidien puolisoiden ja leskien on mahdollista saada kuntotusta Sairaskodissa Valtionkonttorin kustantamana, jos haitta-aste sotainvalidilla on tai oli vähintään 30%. Sairaskodissa järjestetään myös mm. jatkokuntoutusta sairaalahoidon jälkeen,   neuvontapalveluita,   avustajatoimintaa koteihin  ja viriketoimintaa.  Rintamaveteraanit voivat saada omalta kunnalta maksusitoumuksen kuntoutukseen. Sairaskotiin voi hakeutua hoitoon tai kuntoutukseen myös itse maksavana   tai palvelusetelillä.  Sairaskoti myy ateriapalveluita myös talon ulkopuolisille. 

Toimitusjohtajana toimii Eino Nissinen ja ylilääkärinä Jouni Kaleva. 

Tavoitteena on ollut muodostaa Sotainvalidien Sairaskodista jatkossa vaativan kuntotuksen yksikkö yhteistyössä tulevan maakuntahallinon kanssa.   

Keski-Suomen sairaanhoitopiiri siirsi 1. helmikuuta 2016 Keuruulla sijainneesta Juurikkaniemen sairaalasta 20 psykiatrista kuntoutuspotilasta ja henkilökuntaa Sotainvalidien Sairaskodin tiloihin   ja tästä muodostui psykiatrian osasto 5.  Jyväskylän kaupungin geriatrinen osaamiskeskus toimii Sotainvalidien Sairaskodin tiloissa. Se on perustettu kesällä 2020. Se tekee yli 65-vuotiaille Jyväskylän, Hankasalmen ja Uuraisten asukkaille toimintakyvyn ja muistin kartoituksia, jos asiakkaalla itsellä, omaisella tai läheisellä on syntynyt näistä huoli. Tutkimus edellyttää lääkärin lähetettä. 

Toukokuussa 2021 Keski-Suomen Sairaskotisäätiön hallitus päätti käynnistää Sotainvalidien Sairaskodin myynnin. Myyntitulot on tarkoitus käyttää sotainvalidien hoidon ja kuntouttamisen rahoittamiseen heidän viimeisinä elinvuosina ja Sairaskoti jäisi taloon vuokralle. Säätiön perustamisvaiheessa tarkoitus oli, että Sairaskoti siirtyisi Jyväskylän kaupungin käyttöön kun sotainvalidieja ei enää ole, mutta kaupungilla ei ole Sairaskodin tiloille käyttöä. Myös Keski-Suomen sairaanhoitopiirillä ei ole tiloille käyttöä.   Sotainvalidien Sairaskodissa käynnistyi 8. maaliskuta 2022 yhteistoimintamenettely, koska Sairaskodin ja Valtionkonttorin välinen sopimus palveluiden tuottamisesta päättyy 31. joulukuuta 2022. Sairaskoti tekee Valtionkonttorin ja asiakkaiden kotikuntien kanssa yhteistyötä hoito- ja kuntoutuspalveluiden tuottamisesta vuodesta 2023 eteenpäin. Töiden on arvioitu loppuvan 22-28 henkilöltä vuoden 2022 loppuun mennessä.  Sotainvalidien Sairaskodin hoito- ja kuntoutustoiminnan päättymisen ajankohdaksi on tarkentunut 31. lokakuuta 2022. Tukipalveluiden tuottaminen Sairaskodin vuokralaisille jatkuu sekä myös ateriapalveluien tuottaminen jatkuu toistaiseksi. Valtionkonttori on käynnistänyt sotainvalidien laitoshoidon ja kuntoutuksen kilpailutuksen. Tästä on tarkoitus tehdä päätös kesään 2022 mennessä.

Lähteet

Aiheesta muualla 
 Sotainvalidien Sairaskoti, Jyväskylä (verkkosivut)
Jyväskylän rakennukset ja rakennelmat
Kypärämäki